જીવનનાં છેલ્લા શ્વાસ ભરતાં ભરતાં સતી જસમા એ મહારાજ સિદ્ધરાજ જયસિંહને શાપ આપ્યો કે, “હે રાજન, તેં રક્ષક બનીને એક પતિવ્રતા સ્ત્રી ઉપર કુદ્રષ્ટિ કરી છે અને મારાં નિર્દોષ પતિની નિર્મમ હત્યા કરી છે તેથી હું એક પતિવ્રતા સ્ત્રી તને શાપ આપું છું કે, તું જે દુર્લભ સરોવર બનાવી રહ્યો છે એ દુર્લભ સરોવર માં ક્યારેય પાણી આવશે નહીં અને તારા રાજ્ય નાં બધાં જ જીવો પાણી વગર ટળવળશે” સતી જસમા નાં શાપ થી પરમ શિવભક્ત સિદ્ધરાજ જયસિંહ ખુબ જ વ્યથિત થઈ પોતાના પાપ નું પ્રાયશ્ચિત સ્વરૂપ ગુજરાત તથા સૌરાષ્ટ્ર માં અનેક શિવમંદિર બંધાવ્યાં.